דפי אלטבב

דפי אלטבב (נולדה ב-25 במרץ 1976) היא כוריאוגרפית, מנהלת אמנותית של להקת מחול דפי אלטבב, מוזיקאית ורקדנית ישראלית.

== ביוגרפיה ==
אלטבב נולדה ברמת גן ולמדה בבית הספר התיכון "בליך" בעיר. בילדותה רקדה בלהקת הפולקלור של עירה בניהולו האומנותי של אילן מילוא, וניגנה בתזמורת המפוחיות של העיר, בניצוחו של שמואל גוגול.

את תחילת הקריירה שלה ככוריאוגרפית החלה בשנת 1991 בשבט צופי רמת גן בפסטיבל שבועות שנערך פעם בשנה בעיר. בו יצרה מספר יצירות מחול אשר זכו בתחרות זו במקום הראשון.

בין השנים 1994–1996 שירתה בצה"ל.
== קריירה אמנותית ==
בין השנים 1997–2001 אלטבב למדה לתואר ראשון B.Ed בבית הספר לאמנויות המחול של מכללת סמינר הקיבוצים, ולימודי הוראה בהתמחות קומפוזיציה וכתב תנועה.

היא השתתפה כרקדנית ביצירותיהן של רונית זיו (2001) ומיכל הרמן (אינטימדאנס 2005). משנת 2005 היא יוצרת מחול עצמאית.
עם סיום לימודיה השתלמה אלטבב בשתי השתלמויות בקומפוזיציה מתקדמת אצל ד"ר רינה בדש. במסגרת זו יצרה את עבודתה הראשונה לבמה "זמן אויר", אשר הופיעה בבכורה ב"מחול אחר" בסוזן דלל בשנת 2005 ובמסגרת "על חבל דק" בניהולו האומנותי של נמרוד פריד.

יצירתה השלישית, "לגרד את הקצוות", עלתה בבכורה בפסטביל אינטימדאנס בשנת 2007.<ref>[https://tmu-na.org.il/_Uploads/dbsAttachedFiles/97progintima.pdf תוכניית הפסטיבל]</ref> יצירה זו המשיכה להציג בישראל ובעולם, וגם זכתה בפרס היצירה הטובה ביותר בתחרות הכוריאוגרפים הבינלאומית באלמדה, פורטוגל בשנת 2008.
בשנת 2009 הצטרפת כחברה לעמותת הכוריאוגרפים. באותה השנה יצרה את "מתחת לשטיח" שעלתה בבכורה בפסטיבל הרמת מסך. במהלך הקריירה האמנותית שלה יצרה אלטבב עבודות מחול בינתחומיות, בישראל ובעולם, שהציגו על במות ופסטיבלים מרכזיים בשדה המחול. כמו כן, היא זכתה בפרסים שונים, בין היתר: פרס שרת התרבות ליוצר צעיר במחול (בשנים 2012, 2013, 2016), פרס רוזנבלום ליוצרת מבטיחה לשנת 2014, מלגות נסיעה ושהות אמן, ועוד.

בשנת 2012 הוזמנה אלטבב על ידי מנהל בית האופרה בנאפולי ליצור עבודה לשישה רקדנים ישראלים לצלילי אופרות איטלקיות.<ref>[https://campaniateatrofestival.it/wp-content/uploads/2014/04/7732_SCHEDA_SALA_SENSITIVITYTOHEAT.pdf ברושור על היצירה]</ref> היצירה עלתה בבכורה באתר ארכאולוגי בנאפולי כחלק מפסטיבל המחול והתיאטרון בעיר באותה השנה.<ref>[https://campaniateatrofestival.it/wp-content/uploads/2014/11/MAGAZINE_NTFI_2012.pdf תוכניית הפסטיבל בנאפולי]</ref>

בשנת 2013 בתמיכת קרן ביסטריצקי ועמותת הכוריאוגרפים, יצרה יחד עם בן זוגה ניני משה, אירוע רב תחומי שנפרס על פני שלושה ימים במחסן 2, שביפו. באירוע הופיעו מספר רב של יצירות שלה ובנוסף התארחו אמנים מתחומים שונים והציגו בו את יצירותיהם.
בשנת 2015, הוזמנה לרסידנסי בבריסל שבבלגיה, ב-BRIGITTINES, במטרה ליצור את עבודתה החדשה "it couldn't have happened before".<ref name=":0">[https://www.facebook.com/watch/?extid=CL-UNK-UNK-UNK-AN_GK0T-GK1C&mibextid=Nif5oz&v=10155107900964829 וידאו מתוך היצירה] בפייסבוק של סוזן דלל</ref>

בשנים 2016 ו-2018 הוזמנה אלטבב ליצור שתי יצירות מקוריות בפסטיבל המחול American Dance Festival בצפון קרוליינה, שבארצות הברית. אלה נקראו "ITS NOW. ITS NEVER"<ref name=":2"></ref> ו-"FIGHT OR FLIGHT".<ref>[https://emorydance.blogspot.com/2019/ מידע על ההזמנה], באתר של דפי אלטבב</ref> בשנת 2018 היצירה "ITS NOW. ITS NEVER" בגרסתה המלאה, בביצוע רקדנים ישראלים, זכתה בפרס שרת התרבות לביצוע.<ref name=":3" />

בשנת 2019 הוזמנה מטעם ה-ISRAELI INSTITUTE ללמד סמסטר באוניברסיטת EMORY באטלנטה, שבארצות הברית וליצור עבודה עבור החוג למחול.

בשנת 2021, הוזמנה אלטבב ליצור עבודה נוספת עבור פסטיבל המחול American Dance Festival. מכיוון שבאותה עת פרצה מגפת הקורונה, ולא היה ניתן לטוס ליצור את היצירה בפסטיבל בארצות הברית, יצרה אלטבב סרט מחול ביחד עם בן זוגה הקולנוען ניני משה, שנקרא "When R U Coming Back Home", והוקרן בפסטיבל.

במקביל, במהלך מגפת הקורונה פתחה אלטבב קבוצה בהשתתפות נשים מכל העולם, שנפגשה פעמיים בשבוע לפעילות בתנועה, כתיבה, ציור ושיתוף בפלטפורמת הזום. השתתפו בקבוצה באופן רציף נשים מארצות הברית, ישראל גרמניה ודנמרק. במהלך השנתיים הללו, נפגשו הנשים כל שבוע, חלקו, שיתפו, רקדו ושימשו כעוגן זו לזו בתקופה שלא ניתן היה להיפגש.<ref>[https://www.youtube.com/watch?v=VNCBC75WU3k&ab_channel=DafiDanceCompany מתוך אחד ממפגשי הקבוצה, ומופע מקוון]</ref><ref>[https://www.youtube.com/watch?v=pnfiqnDp_iM&ab_channel=DafiDanceCompany מתוך סדנת זום עם הקבוצה]</ref><ref>[https://www.youtube.com/watch?v=hLcENL70F3U&t=11s&ab_channel=DafiDanceCompany קטע מתוך סדנה מקוונת לאוהבי מחול מגיל 50 ומעלה]</ref> בנוסף, באותה תקופה הופיעה להקת המחול של דפי אלטבב בבתי אבות ברחבי הארץ, כחלק מתפיסה חברתית ובמטרה לייצר קרבה ולהפיג את הבדידות של בני הגיל השלישי במוסדות.

בשנת 2022 הוזמנה להעלות את עבודתה "תכף נעשה המון אהבה" בגרסה מחודשת עבור התיאטרון בגרמניה Theater Der Jungen Welt.<ref name=":4"></ref>

== רשימת יצירות ==
it all comes down to me - מרכז סוזן דלל (2022). יצירה זו נוצרת כאוטוביוגרפיה, בה אלטבב מדברת על הפרט בתוך הזוגיות וכיצד אלו מזינים זה את זה, מתנגשים זה בזה ומחפשים מענה זה לזה. העבודה הוצגה ב-Theater der jungen בלייפציג, גרמניה.<ref></ref><ref></ref><ref></ref><ref></ref>

when r u coming back home - סרט מחול לארבעה רקדנים, בהזמנת פסטיבל המחול הבינלאומי American Dance Festival, ארצות הברית (2021). הסרט בוים ונערך על ידי ניני משה, בן זוגה של אלטבב, בשיתוף עמה. היא גם יצרה את הכוריאוגרפיה. עבודה זו נוצרה בזמן שהבית הפך להיות ה"מקדש" ומרכז החיים הפיזיים, הרוחניים והממשיים למשך שנתיים בעת מגפת הקורונה, נשכח לעיתים מקומו של הבית האישי-גופני, אותו מקום שמכיל בתוכו הכל. הסרט הזה הזמין את הצופים להצצה לביתם האבסטרקטי והמוחשי של ארבעה רקדנים מארבע מדינות שונות בארצות הברית.

ping-pong – שיתוף פעולה עם הרקדן דייגו דה לה רוסה, בכורה מקוונת, ישראל-גרמניה (2021).<ref></ref>

It's not a pipe - בכורה אמריקאית ל-8 רקדנים, אוניברסיטת EMORY, אטלנטה, ארצות הברית (2019). לעיתים על מנת להגדיר משהו, אנחנו מגדירים קודם את מה שהוא "לא".<ref></ref>

תכף נעשה המון אהבה - סוזן דלל, תל אביב (2019). העבודה עוסקת במקום שתופס הרעיון של "תכף" בחיים: מה נעשה יותר מאוחר, מחר או בעוד כמה שנים - כל אותם "תכפים", ועוד דברים רבים אחרים שאנחנו אומרים לעצמנו, כדי שנוכל לשרוד את ההווה. כדי שנוכל להישען על הבטחות לעצמנו לעתיד.<ref name=":4" />

Fight or Flight - בכורה אמריקאית ל-13 רקדנים בהזמנת פסטיבל המחול הבין לאומי ADF, ארצות הברית (2018).<ref></ref>

It’s Now. It’s Never – בכורה ישראלית לשמונה רקדנים סוזן דלל, תל אביב (2017).<ref name=":2" /> היצירה עלתה בגרסה קצרה יותר בהזמנת פסטיבל המחול הבינלאומי ADF בשנת 2016 וזכתה בפרס שרת התרבות עבור ביצוע לשנת 2018. העבודה הופיעה גם בבריסל-בלגיה.<ref></ref>

It Couldn’t Have Happened Before - בכורה ישראלית (2016).<ref name=":0" /><ref name=":1" /> תהליך היצירה התקיים במסגרת רסידנסי בתיאטרון Le Brigittine שבבריסל. העבודה הופיעה בישראל, בסיביר-רוסיה ובהודו.<ref></ref>

In-Dependent - קו-פרודוקציה בלגיה-ישראל (2014). יצירה לשלושה רקדנים בשיתוף פעולה עם המוזיקאי הבלגי ניקו הפקנשייד, עלתה בטרום בכורה בוילנוס, לטביה ובמוזיאון אררטא בסנט פטרסבורג.<ref></ref>

ואף על פי כן - עלתה בבכורה במסגרת פסטיבל "הרמת מסך", סוזן דלל, תל אביב (2012).<ref>[https://vimeo.com/305498226 טריילר היצירה], באתר vimeo</ref><ref></ref> אחרי הבכורה הופיעה היצירה בבריסל, גרמניה, רוסיה, ארצות הברית (ADF וסיאטל) ליטא, סלובקיה וקוריאה הדרומית. המבקרת דנה שלו כתבה על היצירה: "דואט עשיר ומרובד, עבודה מזוקקת המבוצעת במיומנות ורגישות יוצאות דופן [...] מחול השדים של הזוג מורכב מאינספור רגעים קטנים, קיצוניים יותר או פחות, שמטלטלים את הדמויות בין מגוון רחב של רגשות, פעולות ותגובות." (ינואר, 2013).

רגישות לחום – יצירה באורך מלא לשישה רקדנים (2012).<ref>[https://www.youtube.com/watch?v=Qgn0WUMlZGk&ab_channel=DafiDanceCompany טריילר היצירה], באתר youtube</ref> העבודה הוזמנה על ידי פסטיבל המחול והתיאטרון בנאפולי לבכורה עולמית. היצירה עלתה בבכורה בנאפולי וברבלו, הופיעה בארץ פעמים רבות וברחבי בקוריאה הדרומית.<ref></ref>

ציפיות גבוהות - עלתה בבכורה במסגרת פסטיבל "אינטימדאנס", תיאטרון תמונע, תל אביב (2011). היצירה הופיעה בצרפת, קוריאה ונלמדה על ידי מספר מגמות מחול בארץ.

עזרת נשים - עלתה במסגרת פסטיבל "מחול ברוח" של בית אבי חי ועמותת הכוריאוגרפים, ירושלים (2011).<ref>[https://www.youtube.com/watch?v=GBAw5b6FsmE&ab_channel=DafiDanceCompany וידאו של היצירה עזרת נשים], באתר youtube</ref><ref></ref>

מתוך בחירה שניה – סולו. היצירה השתתפה בפסטיבל האישה הבינלאומי בחולון (2011).<ref></ref><ref name=":5"></ref>

חור בגרוש - עלתה במסגרת ערב "סברס" בהפקת עמותת הכוריאוגרפים, פסטיבל "האביב" בראשון לציון (2010).

מתחת לשטיח - הועלתה בבכורה במסגרת פסטיבל "הרמת מסך", סוזל דלל, תל אביב (2009). העבודה הופיעה ברחבי סין וברזיל.<ref></ref><ref></ref><ref name=":5" />

מטריצה - עבודה ל-5 רקדנים ואקורדיוניסט.<ref></ref> עלה במסגרת פסטיבל "מחולוהט", סוזן דלל, תל אביב (2009).<ref></ref>

קו אווירי - עלתה במסגרת פסטיבל "גוונים במחול", סוזן דלל, תל אביב (2009).<ref></ref><ref></ref><ref></ref>

שטח סטרילי - עלתה בבכורה בפסטיבל "זירת מחול", ירושלים (2008).

לגרד את הקצוות - עלתה בבכורה במסגרת פסטיבל "אינטימדאנס", תיאטרון תמונע, תל אביב (2007).<ref></ref> השתתפה בתחרויות בגרמניה וזכתה בפרס היצירה הטובה בתחרות הכוריאוגרפים הבינלאומית בפורטוגל אלמדה 2007.

Cold Feet - עלתה בבכורה בפסטיבל "זירת מחול", ירושלים (2006).<ref>[https://www.youtube.com/watch?v=L5UYB37AKtI&ab_channel=DafiDanceCompany טריילר היצירה], באתר youtube</ref>

זמן אויר - עלתה במסגרת פסטיבל "מחולאחר", סוזן דלל, תל אביב (2005).

== פרסים ==
* זוכת פרס שרת התרבות ליוצר צעיר במחול לשנים 2012,<ref></ref> 2013,<ref></ref> 2016<ref></ref>
* זוכת פרס ביצוע ליצירה ITS NOW.ITS NEVER לשנת 2018<ref name=":3"></ref>
* זוכת פרס רוזנבלום לשנת 2014 ליוצרת מבטיחה<ref></ref>
* קבלה מלגת נסיעה לחו"ל מקרן התרבות אמריקה ישראל בשנת 2007

== קישורים חיצוניים ==
* 
* דפי אלטבב - [https://www.choreographers.org.il/en/choreograph/choreographer23/ עמוד באתר עמותת הכוריאוגרפים]
* 
* 
* [https://www.youtube.com/@dafialtabeb ערוץ היוטיוב של אלטבב]
* [https://www.youtube.com/watch?v=10JvkrMOMGs&ab_channel=CultureBuzzIsrael ראיון עם דפי אלטבב ל-CultureBuzz]

== הערות שוליים ==

קטגוריה:כוריאוגרפיות ישראליות
קטגוריה:רקדניות ישראליות
קטגוריה:בוגרות תיכון בליך
קטגוריה:בוגרי תיכון בליך
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:ישראליות שנולדו ב-1976
קטגוריה:ישראלים שנולדו ב-1976